b'\n_START_ARTICLE_\nNaravni toplotni obtok\n_START_SECTION_\nToplotni obtok v ozra\xc4\x8dju\n_START_PARAGRAPH_\nNaravni toplotni obtok sodeluje pri ve\xc4\x8dini meteorolo\xc5\xa1kih pojavov. Razli\xc4\x8dno segrevaje morja in kopnega povzro\xc4\x8da zna\xc4\x8dilne dnevno menjajo\xc4\x8de se vetrove: burin, maestral. Toplotni obtok v ozra\xc4\x8dju sodeluje tudi pri nastanku viharjev, tornadov in ve\xc4\x8dini drugih pojavov.\n_START_SECTION_\nToplotni obtok v jezerih in morjih\n_START_PARAGRAPH_\nToplotni obtok me\xc5\xa1a vodo v jezerih in morjih, vendar ne vedno. \xc4\x8ce je vir toplote zgoraj, na primer son\xc4\x8dno sevanje, ostaja toplej\xc5\xa1a voda na povr\xc5\xa1ini. Pozimi, ko se povr\xc5\xa1ina hladi, pa se hladna voda spu\xc5\xa1\xc4\x8da proti dnu. Voda v globini jezer in morja ostaja zaradi tega celo leto hladna, pogosto tudi slabo preme\xc5\xa1ana. Zaradi \xc5\xa1ibkega me\xc5\xa1anja so spodnje plasti vode ponekod brez kisika, tam se nabirajo ostanki anaerobnega razpada organskih snovi. Pojav mrtvih spodnjih plasti vode je znan v blejskem in drugih podobnih jezerih, ter v \xc4\x8crnem morju._NEWLINE_V nekaterih morjih, zlasti v oceanih so viri toplote tudi pri dnu, na mestih kjer je zemeljska skorja tanka. V teh morjih in oceanih je voda preme\xc5\xa1ana. Mo\xc5\xbeno je bujno \xc5\xbeivljenje tudi v ve\xc4\x8djih globinah.'